Braunau am Inn - Vikipeedia, vaba entsüklopeedia

# Braunau am Inn

### Allikas: Vikipeedia

Braunau am Inn on linn Ülem-Austria liidumaal, mis asub Austria loodeosas. Linn asetseb umbes 90 kilomeetrit Linzist läänes ja umbes 60 kilomeetrit Salzburgist põhjas, Braunau on väga lähedal Saksamaa piirile. Aastal 2001 elas seal 16 372 inimest.

Braunaud esmamainiti umbes 810. aastal ja linna staatuse sai juba 1260. aastal, seega on ta üks vanimatest linnadest Austrias. Ajalooliselt oli see linn sõjaliselt kindlustatud ja oli väga tähtis kaubanduslinn. Inni jõe tõttu oli seal tihe laevaliiklus ning peamiselt kaubeldi soolaga. Ajaloo vältel on Braunau kuulunud isegi Baierile - enne 1779. aastat ja aastail 1809-1816.

Braunaus asub ka kuulus 99 meetri kõrgune kirikutorn, mis ehitati sinna juba 15. sajandil. Braunau on kurikuulus ka Adolf Hitleri sünnilinnana. Hitleri sünnikoha lähedale on rajatud ka mälestuskivi natsismiohvritele.

Tänapäeval on Braunaus palju koole, ametikoole ning kõrgkoole, tegeldakse elektroonikatööstusega ja metallurgiaga, ka on arenenud klaasitööstus.

Pärast kahte edukat hooaega, kohalik jalgpallivõistkond, S.V. Braunau jõudis isegi Austria esimesse liigasse, kuid äkitselt 2000. aastal tabas jalgpallivõistkonda pankrot. Võistkond taasasutati nimega F.C. Braunau.

## [redigeeri] Välislink

- Braunau koduleht

Välja otsitud andmebaasist "http://et.wikipedia.org../../../b/r/a/Braunau_am_Inn_5157.html"

Kategooriad: Austria linnad

##### Views

- Artikkel
- Arutelu
- Viimane redaktsioon

##### Otsi

##### Teised keeled

- Bahasa Indonesia
- Bosanski
- Български
- Česky
- Dansk
- Deutsch
- English
- Español
- Français
- Hrvatski
- Italiano
- עברית
- Lietuvių
- Nederlands
- 日本語
- ‪Norsk (bokmål)‬
- Polski
- Português
- Română
- Русский
- Српски / Srpski
- Srpskohrvatski / Српскохрватски
- Suomi
- Svenska
- Türkçe
- 中文
- Boarisch